Δρόμος 400 μέτρων

Ο δρόμος των 400 μέτρων είναι αγώνισμα του στίβου που αντιστοιχεί σε έναν γύρο του σταδίου για στίβο κανονικών διαστάσεων. Αποτελεί τον μεγαλύτερης διάρκειας αγώνα δρόμου ταχύτητας («σπριντ») και διεξάγεται σε όλους τους Ολυμπιακούς Αγώνες της νεότερης εποχής (από το 1896) για τους άνδρες, ενώ για τις γυναίκες από το 1964 και μετά. Οι δρομείς εκκινούν σε προκαθορισμένες θέσεις και τρέχουν σε ξεχωριστές διαδρομές σε ολόκληρη τη διάρκεια του αγώνα.

 Κανόνες 

Στον αγώνα, όπως και στους άλλους δρόμους ταχύτητας, χρησιμοποιούνται αφετήρες στη θέση εκκίνησης. Οι δρομείς λαμβάνουν θέσεις σε αυτούς με την εντολή «έτοιμοι», παίρνουν τη στάση ισομετρικής τάσης των μυών και εκκινούν μόλις ακούσουν την εκπυρσοκρότηση του πιστολιού του αφέτη. Οι αφετήρες δίνουν μία επιπλέον ώθηση στους αθλητές. Η μέγιστη ταχύτητα που μπορεί να αναπτύξει ο αθλητής ή η αθλήτρια είναι σημαντικός παράγοντας για την επιτυχία στο αγώνισμα αυτό, αλλά απαιτείται και σημαντική διάρκεια στην ταχύτητα, όπως και ικανότητα του οργανισμού να αντιμετωπίζει τις συγκεντρώσεις γαλακτικού οξέος, ώστε να διατηρηθεί υψηλή ταχύτητα για έναν ολόκληρο γύρο. Μολονότι θεωρείται κυρίως αναεροβικό αγώνισμα, υπάρχει κάποια αεροβική συνιστώσα και το πόση αεροβική προπόνηση απαιτείται για τους δρομείς των 400 μ. είναι ανοικτό ζήτημα.Canadian Journal of Applied Sport Sciences, «Aerobic versus anaerobic training for success in various athletic events», του Shepard, R.J., 1978 Στις χώρες της Βρετανικής Αυτοκρατορίας και στις ΗΠΑ οι αθλητές αγωνίζονταν παλαιότερα στην αντίστοιχη απόσταση των 440 υαρδών (402,34 μέτρων), δηλαδή του ενός τετάρτου του μιλίου ξηράς.

 Ρεκόρ 
 Παγκόσμιο ρεκόρ 
 Άνδρες 
Το πρώτο παγκόσμιο ρεκόρ στον δρόμο 400 μέτρων ανδρών αναγνωρίσθηκε από την IAAF το 1912, και από τότε έχει καταρριφθεί επισήμως ή ισοφαρισθεί 23 φορές. Η επίδοση (48,2) του Τσαρλς Ρέιντπαθ στους Ολυμπιακούς Αγώνες της Στοκχόλμης αναγνωρίζεται ως παγκόσμιο ρεκόρ, όπως επίσης αναγνωρίζεται ο μικρότερος χρόνος στη μεγαλύτερη απόσταση των 440 υαρδών που πέτυχε ο Λονγκ το 1900. Αντιθέτως, η επίδοση του Έρικ Λίντελ στους Ολυμπιακούς Αγώνες του 1924 αναγνωρίσθηκε μεν αρχικώς ως παγκόσμιο ρεκόρ, παρά το ότι ήταν χειρότερη από αυτή του Μέρεντιθ στις 440 υάρδες από το 1916, αλλά τον Αύγουστο του 1928 η IAAF ακύρωσε την αναγνώριση.

Η εξέλιξη του επίσημου παγκόσμιου ρεκόρ στο αγώνισμα των ανδρών φαίνεται στον ακόλουθο πίνακα. Το «υ» υποδηλώνει χρόνο για διαδρομή 440 υαρδών που ανάχθηκε σε ρεκόρ για τα 400 μέτρα, ενώ το «+» επίδοση που σημειώθηκε κατά τη διάρκεια δρόμου μεγαλύτερης αποστάσεως.

Χρόνος (δευτ.)ΑθλητήςΕθνικότηταΤόπος αγώναΗμερομηνία 47,8  Μάξι Λονγκ    Νέα Υόρκη, ΗΠΑ  29 Σεπτεμβρίου 1900 12th IAAF World Championships In Athletics: IAAF Statistics Handbook. Βερολίνο 2009 (PDF). IAAF Media & Public Relations Department, Monte Carlo 2009, σσ. 546, 548. Αρχειοθ. από το αρχικό (PDF) στις 29 Ιουνίου 2011. Ανακτήθηκε στις 2 Αυγούστου 2009. 48,2 Τσαρλς Ρέιντπαθ  Στοκχόλμη, Σουηδία 13 Ιουλίου 1912 47,4 Τεντ Μέρεντιθ  Βοστώνη, ΗΠΑ 27 Μαΐου 1916«The Official Report of the Games of the 8th Olympiade» (PDF). Παρίσι 1924, σελ. 107. Ανακτήθηκε στις 21 Απριλίου 2011. 47,6 Έρικ Λίντελ  Παρίσι, Γαλλία 11 Ιουλίου 1924 47,0 Έμερσον Σπένσερ  Πάλο Άλτο (Καλιφόρνια), ΗΠΑ 12 Μαΐου 1928 46,4 Μπεν Ίστμαν  Πάλο Άλτο 26 Μαρτίου 1932 46,28 Μπιλ Καρ  Λος Άντζελες, ΗΠΑ 5 Αυγούστου 1932 46,1 Άρτσι Ουίλιαμς  Σικάγο, ΗΠΑ 19 Ιουνίου 1936 46,0 Ρούντολφ Χάρμπιχ Ναζιστική Γερμανία Φραγκφούρτη, Γερμανία 12 Αυγούστου 1939 Γκρόβερ Κλέμερ  Φιλαδέλφεια, ΗΠΑ 6 Ιουνίου 1941http://www.criticalpast.com/video/65675028733_Track-and-field-events-at-Franklin-field_400-meters_pole-vault_Grover-klemmer 46,0 Χερμπ Μακκένλεϋ  Μπέρκλυ, ΗΠΑ 5 Ιουνίου 1948 46,00 Χερμπ Μακκένλεϋ  Μιλγουόκι, ΗΠΑ 2 Ιουλίου 1948 45,8 Τζορτζ Ρόουντεν  Έσκιλστούνα, Σουηδία 22 Αυγούστου 1950 45,68 Λου Τζόουνς  Πόλη του Μεξικού, Μεξικό 18 Μαρτίου 1955 45,2 Λου Τζόουνς  Λος Άντζελες, ΗΠΑ 30 Ιουνίου 1956 44,9 Ότις Ντέιβις  Ρώμη, Ιταλία 6 Σεπτεμβρίου 1960 45,1 Καρλ Κάουφμαν Ε.Ο. Γερμανίας Ρώμη 6 Σεπτεμβρίου 1960 44,9 Άντολφ Πλάμερ  Τέμπη (Αριζόνα), ΗΠΑ 25 Μαΐου 1963 44,9 Μάικ Λάραμπι  Λος Άντζελες, ΗΠΑ 12 Σεπτεμβρίου 1964 44,5+ Τόμι Σμιθ  Σαν Χοσέ (Καλιφόρνια), ΗΠΑ 20 Μαΐου 1967 44,19 Λάρι Τζέιμς  Έκοου Σάμιτ, Καλιφόρνια, ΗΠΑ 14 Σεπτεμβρίου 1968 43,86 Λι Έβανς  Πόλη του Μεξικού, Μεξικό 18 Οκτωβρίου 1968 43,29 Χάρι Λι Ρέινολντς  Ζυρίχη, Ελβετία 17 Αυγούστου 1988 43,18 Μάικλ Τζόνσον  Σεβίλλη, Ισπανία 26 Αυγούστου 1999 43,03 Γουέιντ Φαν Νίκερκ  Ρίο ντε Τζανέιρο, Βραζιλία 14 Αυγούστου 2016

Στον κλειστό στίβο, η παγκόσμια επίδοση είναι 44,52 δευτερόλεπτα από τις 10 Μαρτίου 2018 και ανήκει στον Αμερικανό Μάικλ Νόρμαν. Σημειώθηκε στο Κόλετζ Στέισον του Τέξας.

 Γυναίκες 
Το πρώτο παγκόσμιο ρεκόρ στον δρόμο 400 μέτρων γυναικών αναγνωρίσθηκε από τη IAAF το 1957. Μέχρι σήμερα η IAAF έχει αναγνωρίσει 27 παγκόσμια ρεκόρ γυναικών στο αγώνισμα (καταρρίψεις ή ισοφαρίσεις). Η εξέλιξη του επίσημου ρεκόρ φαίνεται στον ακόλουθο πίνακα. Το «υ» υποδηλώνει χρόνο για διαδρομή 440 υαρδών που ανάχθηκε σε ρεκόρ για τα 400 μέτρα, ενώ το «+» επίδοση που σημειώθηκε κατά τη διάρκεια δρόμου μεγαλύτερης απόστασης. 

Χρόνος (δευτ.)ΑθλητήςΕθνικότηταΤόπος αγώναΗμερομηνία57,0υΜαρλίν Μάθιους Σίδνεϊ, Αυστραλία6 Ιανουαρίου 195757,0υΜαρίζ ΤσάμπερλεϊνΚράισττσερτς, Νέα Ζηλανδία16 Φεβρουαρίου 195756,3υΝάνσι ΜπόιλΣίδνεϊ, Αυστραλία24 Φεβρουαρίου 195755,2Πολίνα ΛαζάρεβαΜόσχα, Σοβιετική Ένωση10 Μαΐου 195754,0Μαρίγια ΊτκιναΜινσκ, Σοβιετική Ένωση8 Ιουνίου 195753,6Μαρίγια ΊτκιναΜόσχα, Σοβιετική Ένωση6 Ιουλίου 195753,4+Μαρίγια ΊτκιναΚρασνοντάρ, Σοβιετική Ένωση12 Σεπτεμβρίου 195953,4Μαρίγια ΊτκιναΒελιγράδι, Γιουγκοσλαβία14 Σεπτεμβρίου 196251,9Σιν Κιμ-ντανΠιονγιάνγκ, Βόρεια Κορέα23 Οκτωβρίου 196251,72Νικόλ ΝτικλόΑθήνα, Ελλάδα18 Σεπτεμβρίου 196951,74Κολέτ ΜπεσόνΑθήνα, Ελλάδα18 Σεπτεμβρίου 196951,0Μάριλυλιν ΝέιφβιλΕδιμβούργο, Ηνωμένο Βασίλειο23 Ιουλίου 197051,0Μόνικα ΖερτΠαρίσι, Γαλλία4 Ιουλίου 197249,9Ιρένα ΣεβίνσκαΒαρσοβία, Πολωνία22 Ιουνίου 197450,14Ρίιτα ΣάλινΡώμη, Ιταλία4 Σεπτεμβρίου 197449,77Κριστίνα ΜπρέμερΔρέσδη, Ανατολική Γερμανία9 Μαΐου 197649,75Ιρένα ΣεβίνσκαΜπίντγκοστς, Πολωνία22 Ιουνίου 197649,29Ιρένα ΣεβίνσκαΜόντρεαλ, Καναδάς29 Ιουλίου 197649,19Μαρίτα ΚοχΛειψία, Ανατολική Γερμανία2 Ιουλίου 197849,03Μαρίτα ΚοχΠότσδαμ, Ανατολική Γερμανία19 Αυγούστου 197848,94Μαρίτα ΚοχΠράγα, Τσεχοσλοβακία31 Αυγούστου 197848,89Μαρίτα ΚοχΠότσδαμ, Ανατολική Γερμανία29 Ιουλίου 197948,60Μαρίτα ΚοχΤορίνο, Ιταλία4 Αυγούστου 197948,16Μαρίτα ΚοχΑθήνα, Ελλάδα8 Αυγούστου 198247,99Γιάρμιλα ΚρατοχβίλοβαΕλσίνκι, Φινλανδία10 Αυγούστου 198347,60Μαρίτα ΚοχΚαμπέρα, Αυστραλία6 Οκτωβρίου 1985

Στον κλειστό στίβο, η παγκόσμια επίδοση είναι 49,59 δευτερόλεπτα από τις 7 Μαρτίου 1982 και ανήκει στη Γιάρμιλα Κρατοχβίλοβα. Σημειώθηκε στο Μιλάνο της Ιταλίας.


 Ρεκόρ ηπείρων και εθνικά (ανοικτού στίβου, σε δευτερόλεπτα) 
 Ανδρών 
 Πανευρωπαϊκό ρεκόρ:  44,33  Τόμας Σένλεμπε (Ανατολική Γερμανία), 3 Σεπτεμβρίου 1987 στη Ρώμη
 Παναμερικανικό ρεκόρ: 43,18  Μάικλ Τζόνσον (ΗΠΑ), 26 Αυγούστου 1999 στη Σεβίλλη
 Πανασιατικό ρεκόρ: 43,93  Γιουσέφ Μασραχί (Σαουδική Αραβία), 23 Αυγούστου 2015 στο Πεκίνο
 Το παναφρικανικό ταυτίζεται σήμερα με το παγκόσμιο ρεκόρ.

 Πανελλήνιο ρεκόρ:  45,11  Δημήτρης Ρέγας, 16 Σεπτεμβρίου 2006 στο Μαρούσι

 Γυναικών 
 Παναμερικανικό ρεκόρ: 48,37  Σόνι Μίλερ-Ουίμπο (Μπαχάμες), 3 Οκτωβρίου 2019 στην Ντόχα
 Παναφρικανικό ρεκόρ:  49,10  Φαλιλάτ Ογκουνκόγια (Νιγηρία), 29 Ιουλίου 1996 στην Ατλάντα
 Πανασιατικό ρεκόρ: 48,14  Σαλγουά Εΐντ Νάσερ (Μπαχρέιν), 3 Οκτωβρίου 2019 στην Ντόχα
 Το πανευρωπαϊκό ταυτίζεται σήμερα με το παγκόσμιο ρεκόρ.

 Πανελλήνιο ρεκόρ:  50,45  Μαρία Μπελιμπασάκη, 11 Αυγούστου 2018 στο Βερολίνο.

 Οι 10 καλύτεροι αθλητές όλων των εποχών 

Κατάταξη Επίδοση ΑθλητήςΗμερομηνία Τόπος  1 43,03 δευτερόλεπτα  Γουέιντ Φαν Νίκερκ  16 Αυγούστου 2016 Ρίο ντε Τζανέιρο, Βραζιλία  2 43,18 Μάικλ Τζόνσον  26 Αυγούστου 1999 Σεβίλλη, Ισπανία  3 43,29 Χάρι Λι Ρέινολντς     17 Αυγούστου 1988 Ζυρίχη, Ελβετία  4 43,40 Κουίνσι Χολ   7 Αυγούστου 2024  Παρίσι, Γαλλία  5 43,44 Μάθιου Χάντσον-Σμιθ   7 Αυγούστου 2024  Παρίσι, Γαλλία 6 43,45 Τζέρεμι Γουόρινερ   31 Αυγούστου 2007 Οσάκα, Ιαπωνία   Μάικλ Νόρμαν   20 Απριλίου 2019 Τόρανς, ΗΠΑ  8 43,48 Στήβεν Γκάρντινερ  4 Οκτωβρίου 2019 Ντόχα, Κατάρ  9 43,50  Κουίνσι Γουότς  5 Αυγούστου 1992 Βαρκελώνη, Ισπανία  1043,53 Κόλιν Κεμπινατσίπι   18 Σεπτεμβρίου 2025 Τόκιο, Ιαπωνία 

 Οι 10 καλύτερες αθλήτριες όλων των εποχών 

Κατάταξη Επίδοση ΑθλητήςΗμερομηνία Τόπος  1 47,60 δευτερόλεπτα  Μαρίτα Κοχ  6 Οκτωβρίου 1985 Κανμπέρα, Αυστραλία  2 47,78 Σίντνεϊ ΜακΛάφλιν  18 Σεπτεμβρίου 2025 Τόκιο, Ιαπωνία  3 47,99 Γιάρμιλα Κρατοχβίλοβα  10 Αυγούστου 1983 Ελσίνκι, Φινλανδία  4 48,14 Σαλβά ιντ Νάσερ     3 Οκτωβρίου 2019 Ντόχα, Κατάρ  5 48,17 Μαριλέιντι Παουλίνο   9 Αυγούστου 2024  Παρίσι, Γαλλία  6 48,25 Μαρί-Ζοζέ Περέκ   29 Ιουλίου 1996 Ατλάντα, ΗΠΑ  7 48,27 Όλγα Μπρίζγκινα   6 Οκτωβρίου 1985 Καμπέρα, Αυστραλία  8 48,36 Σόνι Μίλερ-Ουίμπο  6 Αυγούστου 2021 Τόκιο, Ιαπωνία  9 48,57  Νικίσα Πράις  20 Ιουλίου 2024 Λονδίνο, Μεγάλη Βρετανία  1048,59 Τατιάνα Κοτσέμποβα   10 Αυγούστου 1983 Ελσίνκι, Φινλανδία   

 Δείτε επίσης 

 400 μέτρα στους Ολυμπιακούς Αγώνες

 Παραπομπές 

 Εξωτερικοί σύνδεσμοι 

 Κατάλογος ρεκόρ των 400 m σε XML από την IAAF.

Δρομος 0040